จีนเผยหนี้ต่างประเทศแตะ 1.68 ล้านล้านดอลล์ ณ สิ้นเดือนมิ.ย.
จีนเผยหนี้ต่างประเทศแตะ 1.68 ล้านล้านดอลล์ ณ สิ้นเดือนมิ.ย.
2 ต.ค. 2558

สำนักงานปริวรรตเงินตราแห่งรัฐของจีน (SAFE) เปิดเผยในแถลงการณ์ฉบับหนึ่งว่า หนี้สินต่างประเทศค้างชำระของจีนอยู่ที่ราว 1.68 ล้านล้านดอลลาร์ ณ สิ้นเดือนมิ.ย.
SAFE ระบุว่า หนี้ต่างประเทศของจีนส่วนใหญ่ หรือราว 70% ของหนี้ต่างประเทศทั้งหมด เป็นการกู้ยืมระยะสั้น โดยขณะที่หนี้ต่างประเทศที่ค้างชำระไม่เกิน 1 ปีมีจำนวนราว 1.17 ล้านล้านดอลลาร์ ส่วนหนี้ต่างประเทศค้างชำระระยะกลางถึงระยะยาวอยู่ที่ 5.10 แสนล้านดอลลาร์
เมื่อพิจารณาตามสกุลเงิน หนี้สินสกุลเงินดอลลาร์สหรัฐมีสัดส่วน 80% ของหนี้ต่างประเทศค้างชำระทั้งหมด ขณะที่หนี้สกุลเงินยูโรและเยนคิดเป็น 6% และ 4% ตามลำดับ ทั้งนี้ SAFE ระบุว่าหนี้สินดังกล่าวไม่รวมถึงหนี้ต่างประเทศค้าชำระของฮ่องกง มาเก๊า และไต้หวัน